Íhaldsflokkurinn vann stórsigur í kosningunum . Flokkurinn hlaut 365 þingmenn og hefur 80 þingmanna meirihluta , þann mesta sem flokkurinn hefur haft frá þriðju kosningum Margaret Thatcher árið 1987 . Að sama skapi hlaut Verkamannaflokkurinn sína verstu útreið í áratugi . Í aðsendum greinum sem Corbyn skrifaði í blöðin Sunday Mirror og Observer kveðst hann bera ábyrgð á því sem gerðist , að því er BBC greinir frá . „ Ég ætla ekkert að tala í kringum hlutina . Úrslitin voru mikið högg fyrir alla sem þurfa svo nauðsynlega á alvörubreytingum að halda í okkar landi , “ skrifaði hann í Mirror . „ Mér þykir leitt að við fengum ekki næg atkvæði og ég ber ábyrgð á því . “ Hann tók þó fram að hann væri stoltur af kosningaherferð flokksins og að í henni hefðu falist skilaboð vonar . Corbyn bætti við að flokkurinn væri staðráðinn í því að endurheimta traustið sem hann hefur notið hjá kjósendum Verkamannaflokksins sem greiddu honum ekki atkvæði í þetta sinn . Í Observer skrifaði hann að það væri „ engin skjót lausn til að endurheimta traust margra kjósenda “ . Boris Johnson , leiðtogi Íhaldsflokksins , á fundi með stuðningsmönnum sínum í gær . AFP Líklegir eftirmenn nefndir til sögunnar Reiknað er með því að Corbyn hætti formennsku sinni snemma á næsta ári . Þau Lisa Nandy og Jess Phillips eru talin líklegust til að taka við af honum .